Miss Universe 1974

Ang Miss Universe 1974 ay ang ika-23 edisyon ng Miss Universe pageant, na ginanap sa Folk Arts Theater sa Maynila, Pilipinas noong 21 Hulyo 1974. Ito ang kauna-unahang edisyon na ginanap sa Asya.

Pagkatapos ng kompetisyon, kinoronahan ni Margarita Moran ng Pilipinas si Amparo Muñoz ng Espanya bilang Miss Universe 1974. Ito ang kauna-unahang tagumpay ng Espanya sa kasaysayan ng kompetisyon. Nagtapos bilang first runner-up si Helen Morgan ng Gales, habang nagtapos bilang second runner-up si Johanna Raunio ng Pinlandiya.

Anim na buwan pagkatapos makoronahan, iniulat na bumitiw sa pwesto si Muñoz matapos na tumangging lumipad papuntang Hapon upang gampanan ang kanyang mga tungkulin bilang Miss Universe. Walang klarong rason kung bakit bumitiw si Muñoz, ngunit walang iniluklok ang mga pageant organizer upang palitan siya. Dapat sana itong iaalok kay Helen Morgan, ngunit siya ay isang ina at nagwagi na bilang Miss World 1974 at bumitiw pagkatapos ng apat na araw dahil sa negatibong epekto sa kanya ng matinding interes ng media.

Mga kandidata mula sa animnapu't-limang bansa at teritoryo ang lumahok sa kompetisyong ito. Pinangunahan ni Bob Barker ang kompetisyon sa ikawalong pagkakataon, samantalang si Helen O'Connell ang nagbigay ng komentaryo sa buong kompetisyon.

 Kasaysayan 
 Lokasyon at petsa ng kompetisyon 

Noong 28 Nobyembre 1973, inanunsyo ni Harold Glasser, pangulo ng Miss Universe Inc. at ng Consul-General ng Pilipinas na si Ernesto Pineda na ang Miss Universe 1974 pageant ay gaganapin sa Maynila sa Hulyo 21, 1974. Ito ang kauna-unahanang pagkakataon na ang pageant ay ginanap sa Asya.

Isang open-air ampitheater ang orihinal na planong itatayo ng pamahalaan sa Cultural Center of the Philippines Complex. Gayunpaman, dahil gaganapin ang pageant sa panahong tag-ulan sa Pilipinas, nagpasiya ang Pamahalaan ng Pilipinas na magtayo na lamang ng isang teatro, na kalaunan ay kinilala bilang ang Folk Arts Theater. Kinomisyon ng dating Unang Ginang na si Imelda Marcos ang Folk Arts Theater para sa Miss Universe 1974 pageant– ang tanghalan ay idinisenyo ni Leandro Locsin at tinayo sa loob lamang ng pitumpu't-pitong araw.

Pinasinayaan ang tanghalan noong 7 Hulyo 1974 kasabay ng isang maluhong parada na nagpapakita ng sining ng Pilipinas na kung tawagin ay ang "Kasaysayan ng Lahi". Ang mga kandidata ng Miss Universe 1974 pageant ay inimbitahan upang dumalo sa nasabing parada.

Noong 20 Hulyo, isang araw bago ganapin ang Miss Universe, tumama sa isla ng Luzon ang Bagyong Iliang o Typhoon Ivy na tinatayang nasa $2 milyon ang halaga ng pinsalang dulot nito. Upang ipagpatuloy ang pagdaos ng Miss Universe pageant, inutusan ng noo'y Unang Ginang na si Imelda Marcos ang Hukbong Himpapawid ng Pilipinas na pawiin ang mga ulap na nauugnay sa Bagyong Iliang. Nagpadala rin ang Hukbong Himpapawid ng Estados Unidos ng isang eroplano mula sa Guam upang tumulong sa pagpapawi ng mga ulap.

 Pagpili ng mga kalahok 
Ang mga kalahok mula sa animnapu't-limang bansa at teritoryo ay napili upang lumahok sa kompetisyon.

 Mga unang pagsali, pagbalik, at pag-urong sa kompetisyon 
Unang sumali sa edisyong ito ang mga bansang Indonesya, Liberya, at Senegal, at bumalik ang mga bansang Bahamas, Lupangyelo, at Yugoslavia. Huling sumali noong 1969 ang Yugoslavia, at noong 1972 ang Bahamas at Lupangyelo. Hindi sumali sina Jane Moller ng Dinamarka at Solveig Boberg ng Noruwega dahil sa hindi isiniwalat na dahilan.

 Mga resulta 

 Mga pagkakalagay 
PagkakalagayKandidataMiss Universe 1974  Espanya – Amparo Muñoz1st runner-up  Gales – Helen Morgan2nd runner-up  Pinlandiya – Johanna Raunio3rd runner-up  Kolombya – Ella Escandon4th runner-up  Aruba – Maureen Ava VieiraTop 12  Australya – Yasmin Nagy
  Estados Unidos – Karen Morrison
  Indiya – Shailini Dholakia
  Inglatera – Kathleen Anders
  Panama – Jazmine Panay
  Pilipinas – Guadalupe Sanchez
  Porto Riko – Sonia Maria Stege

 Mga espesyal na parangal 
ParangalNagwagiMiss Photogenic  Pinlandiya – Johanna RaunioMiss Congeniality  Lupangyelo – Anna BjornsdóttirBest National Costume  Timog Korea – Kim Jae-kyu

 Kompetisyon 

 Pormat ng kompetisyon 
Tulad noong 1971, labindalawang mga semifinalist ang napili sa pamamagitan ng paunang kompetisyon at closed-door interview. Lumahok sa swimsuit competition at evening gown competition ang labindalawang mga semfinalist, at kalaunan ay napili ang limang pinalista na sumabak sa final interview.

 Komite sa pagpili 

 Edilson Cid Varela – mamamahayag na Brasilenyo
 Earl Wilson – kolumnistang Amerikano
 Dana Andrews – Amerikanong aktor
 Peggy Flemming – figure skater na Amerikana
 José Greco – mananayaw na Kastila
 Kyoshi Hara – Pangulo ng Asahi Broadcasting Corporation
 Sterling Moss – British Formula One racing driver
 Alysa Pashi – mangaawit na Israeli
 Carlos P. Romulo – Pilipinong mamamahayag, politiko, manunulat, at diplomatiko
 Leslie Uggams – Amerikanang aktres at mangaawit
 Jerry West – basketbolistang Amerikano

 Mga kandidata 
Animnapu't-limang kandidata ang lumahok para sa titulo.
Bansa/TeritoryoKandidataEdadBayan ArhentinaLeonor Celmira Guggini23Buenos Aires ArubaMaureen Ava Vieira18Oranjestad AustralyaYasmin Nagy20Sydney AustryaEveline Engleder20Viena BahamasAgatha Watson19Nassau BelhikaAnne-Marie Sikorski21Liège BeneswelaNeyla Moronta22Cabimas BermudaJoyce De Rosa22Hamilton BrasilSandra Guimarães18São Paulo BulibyaIsabel Callaú18Santa Cruz de la Sierra CuraçaoCatherine De Jongh 18Willemstad El SalvadorAna Carlota Araújo 19San Salvador EskosyaCatherine Robertson24Aberdeen EspanyaAmparo Muñoz20Málaga Estados UnidosKaren Morrison19St. Charles GalesHelen Morgan22Barry GresyaLena Kleopa20Atenas GuamElizabeth Tenorio18Agana HamaykaLennox Anne Black 18Manchester HaponEriko Tsuboi20Tokyo HondurasEtelinda Mejia18El Progreso Hong KongJojo Cheung21Hong Kong IndiyaShailini Dholakia20Bombay IndonesyaNia Kurniasi Ardikoesoema25Bandung InglateraKathleen Anders23Manchester IrlandaYvonne Costelloe18Dublin IsraelEdna Levy18Ashkelon ItalyaLoretta Persichetti 21Venecia KanadaDeborah Tone21Hamilton Kanlurang AlemanyaUrsula Faustle18Munich Kapuluang Birhen ng Estados UnidosThelma Santiago 18Saint Thomas KolombyaElla Escandon20Bucaramanga Kosta RikaRebeca Montagne 18San José LibanoLaudy Ghabache20Beirut LiberyaMaria Yatta Johnson18Monrovia LuksemburgoGisélle Azzeri20Dudelange LupangyeloAnna Bjornsdóttir20Reikiavik MalaysiaLily Chong18Johor Bahru MaltaJosette Pace 19Valletta MehikoGuadalupe Elorriaga20Mazatlán NikaragwaFrancis Duarte21Leon Nuweba SelandiyaDianne Winyard20Auckland OlandaNicoline Broeckx21Maastricht PanamaJazmine Panay19Lungsod ng Panama ParagwayMaria Angela Medina Monjagata21Asuncion PilipinasGuadalupe Sanchez18Maynila PinlandiyaJohanna Raunio21Helsinki Porto RikoSonia Maria Stege18San Juan PortugalAnna Paula Freitas19Anggola PransiyaBrigitte Flayac19Arcachon Republikang DominikanoJacqueline Cabrera 21Santo Domingo SenegalThioro Thiam21Fatick SingapuraAngela Teo19Singapura Sri LankaMelani Wijendra 23Colombo SurinameBernadette Werners 17Paramaribo SuwesyaEva Roempke19Malmö SuwisaChristine Lavanchy20Lausanne TaylandiyaBenjamas Polpatpijarn 23Bangkok Timog KoreaKim Jae-kyu19Seoul Trinidad at TobagoStephanie Lee Pack 18Port of Spain TsileRebeca González20Santiago TsipreAndri Tsangaridou22Famagusta TurkiyaSimiten Gakirgoz 21Istanbul UrugwayMirta Grazilla Rodriguez 18MontevideoNada Jovanovsky 21Belgrado

 Mga tala 

 Mga sanggunian 

 Panlabas na kawing 



Kategorya:1974